Folketing
2010-11-18

Landsforeningen af Forsvarsadvokater har nogle kritiske bemærkninger til det, men jeg synes, det er værd at være opmærksom på, at der jo sådan set ikke sker nogen begrænsning – det materielle indhold af reglerne er det samme som før, hvis man vedtager lovforslaget – men det er alene det, at man altså har en særlig kreds af advokater, der bliver beskikket netop til det, for at undgå risikoen for, at disses navne kommer frem, sådan som jeg lige har redegjort for. Men jeg er altså selvfølgelig villig til at drøfte det nærmere under udvalgsarbejdet for at få afklaret, hvad det præcis går ud på. Men med de ord vil jeg gerne takke for en god debat, og jeg ser frem til en velvillig behandling af lovforslaget under udvalgsarbejdet i Retsudvalget.